قرب يخلص الفصل, و صرنا باخر سيستم و الكل بده يزبط فيه لأنه كل اللي أكبر منا كانوا يحكوا انه سهل و ممكن تجيب فيه علامة بسهولة و قلنا منختم هالسنة ع خير
طلع دكتور أشرف منسق السيستم
قال كنا بدنا نضمن المايكرو
مش بس هيك, دكتور ريث رح يدرسنا فيه أناتومي, و دكتور قاسم فارما, تقول تشكيلة كأس العالم
و احنا مفكرين يكون أسهل من الل قبليه
قلت شكله مثل باقي السيستمات
و صاحبي بحكيلي بده يرفع معدله بهذا السيستم
قلتله ترفع شو, قال بده يرفع معدله
لحالها سلايدات المايكرو بتجيب اكتئاب
بس قلت خلص مش مشكلة, رح أدرس أول بأول حتى ما يتراكم علي و هيك بزبط
بس كله كذب بطلع بالأخير
أدرس شو ولا شو. كل محاضرة بدها يوم, و اذا بدي أدرس مع قهم بدها أسبوع
مادة المايكرو لحالها سيستم كامل
اخر اشي قلت بلا من المايكرو, بزبط بغيرها
رحت على الفارما, لقيت الموضوع بده فهم, مش زي بالسيستمات اللي قبله
اللي بدرسها دكتور قاسم ؟ اه, اللي بدرسها دكتور قاسم
ما ظلش مواد يا زلمة, كله حذفناه
حتى البيوكيم اللي منجيب فيها علامتين شالوها
طيب, شو عملت ؟ شو بدي أعمل يعني. درست محاضرتين من كل ماده, و درست أسئلة سنوات بلكي كرروا
وهينا شوفة عينك انفشخنا بالامتحان و اجينا
تمسحنا خلص بطلنا نحس
و بعد يومين الفاينل تبع السيستم